**INDOKOLÁS**

**Szombathely Megyei Jogú Város Önkormányzata által adományozható kitüntetésekről szóló 7/2016. (III.1.) önkormányzati rendelet módosításáról szóló önkormányzati rendelethez**

A Magyarország címerének és zászlajának használatáról, valamint állami kitüntetéseiről szóló 2011. évi CCII. törvény (9) bekezdése felhatalmazza a helyi önkormányzat képviselő-testületét, hogy rendeletben szabályozza az elismerés alapítását, az elismerés elnevezését, fajtáit, az elismerésben részesíthető személyek körét, az évente adományozható elismerések számát, az elismerés leírását, az adományozás feltételeit és rendjét, valamint az elismerés viselésének rendjét, továbbá a díjjal járó jutalom mértékét, formáját és járadék esetében annak időtartamát.

**1. §**

A Közgyűlés 497/2019. (X.31.) Kgy. sz. határozatában felkérte a polgármestert és a jegyzőt, hogy készítse elő az önkormányzat által adományozható kitüntetésekről szóló önkormányzati rendelet módosítását arra vonatkozóan, hogy a Díszpolgári Cím egyidejűleg több személy részére is adományozható legyen. A rendelet vonatkozó rendelkezésének módosítása a képviselő-testület döntésének érvényre juttatása érdekében szükséges.

**2. §**

A rendelet hatályba lépését tartalmazza.